CELEX: 32018R1909
Language: lt
Date: 2018-12-04 00:00:00
Title: 2018 m. gruodžio 4 d. Tarybos reglamentas (ES) 2018/1909, kuriuo iš dalies keičiamos Reglamento (ES) Nr. 904/2010 nuostatos, susijusios su keitimusi informacija tinkamo atsargų atšaukimo procedūrų taikymo stebėsenos tikslais

7.12.2018   
               
               
                  LT
               
               
                  Europos Sąjungos oficialusis leidinys
               
               
                  L 311/1
               
            
         TARYBOS REGLAMENTAS (ES) 2018/1909
         2018 m. gruodžio 4 d.
         kuriuo iš dalies keičiamos Reglamento (ES) Nr. 904/2010 nuostatos, susijusios su keitimusi informacija tinkamo atsargų atšaukimo procedūrų taikymo stebėsenos tikslais
         EUROPOS SĄJUNGOS TARYBA,
         atsižvelgdama į Europos bendrijos steigimo sutartį, ypač į jos 113 straipsnį,
         atsižvelgdama į Europos Komisijos pasiūlymą,
         teisėkūros procedūra priimamo akto projektą perdavus nacionaliniams parlamentams,
         atsižvelgdama į Europos Parlamento nuomonę (1),
         atsižvelgdami į Europos ekonomikos ir socialinių reikalų komiteto nuomonę (2),
         laikydamasi specialios teisėkūros procedūros,
         kadangi:
         
                     (1)
                  
                  
                     siekiant užtikrinti, kad Tarybos direktyvoje 2006/112/EB (3) numatytas supaprastinimas, susijęs su atsargų atšaukimo procedūromis, galėtų būti stebimas tinkamai, atitinkamoms valstybių narių kompetentingoms institucijoms būtina turėti automatinę prieigą prie duomenų, surinktų iš apmokestinamųjų asmenų tokių sandorių atžvilgiu;
                  
               
                     (2)
                  
                  
                     atsižvelgiant į tai, kad į šį reglamentą įtrauktos nuostatos yra pakeitimų, padarytų Tarybos direktyva (ES) 2018/1910 (4) rezultatas, šis reglamentas turėtų būti taikomas nuo tų pakeitimų taikymo pradžios datos;
                  
               
                     (3)
                  
                  
                     todėl Tarybos reglamentas (ES) Nr. 904/2010 (5) turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 904/2010 21 straipsnio 2 dalis iš dalies keičiama taip:
            
                        1)
                     
                     
                        c punktas pakeičiamas taip:
                        
                                    „c)
                                 
                                 
                                    asmenų, kurie vykdė b punkte nurodytą prekių tiekimą ir paslaugų teikimą, PVM mokėtojo kodus ir asmenų, kurie pagal Direktyvos 2006/112/EB 262 straipsnio 2 dalį pateikė informaciją apie a punkte nurodytą PVM mokėtojo kodą turinčius asmenis, PVM mokėtojo kodus;“
                                 
                              
                  
                        2)
                     
                     
                        e punkte įvadinis sakinys pakeičiamas taip:
                        
                                    „e)
                                 
                                 
                                    kiekvieno c punkte nurodyto asmens vykdytų prekių tiekimo ir paslaugų teikimo, kaip nurodyta b punkte, kiekvienam PVM mokėtojo kodą, suteiktą kitoje valstybėje narėje, turinčiam asmeniui, ir kiekvienam asmeniui, pateikusiam informaciją pagal Direktyvos 2006/112/EB 262 straipsnio 2 dalį, bendrą vertę, jo PVM mokėtojo kodą ir informaciją, kurią jis suteikė apie kiekvieną asmenį, turintį PVM mokėtojo kodą, suteiktą kitoje valstybėje narėje, šiomis sąlygomis:“.
                                 
                              
                  
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 4 d.
            
               
                  Tarybos vardu
               
               
                  Pirmininkas
               
               H. LÖGER
            
         
         
            (1)  2018 m. liepos 3 d. nuomonė (dar nepaskelbta Oficialiajame leidinyje)
         
            (2)  OL C 283, 2018 8 10, p. 35.
         
            (3)  2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
         
            (4)  2018 m. gruodžio 4 d. Tarybos direktyva (ES) 2018/1910, kuria dėl tam tikrų pridėtinės vertės mokesčio sistemos taisyklių suderinimo ir supaprastinimo, susijusio su valstybių narių tarpusavio prekybos apmokestinimu, iš dalies keičiama Direktyva 2006/112/EB (žr. šio Oficialiojo leidinio p. 3).
         
            (5)  2010 m. spalio 7 d. Tarybos reglamentas (ES) Nr. 904/2010 dėl administracinio bendradarbiavimo ir kovos su sukčiavimu pridėtinės vertės mokesčio srityje (OL L 268, 2010 10 12, p. 1).